Emma Stone

**Emily Jean ”Emma” Stone** (s. 6. marraskuuta 1988 Scotts­dale, Arizona) on yhdys­valtalainen näyttelijä ja elokuvatuottaja. Hän on saanut muun muassa kaksi Oscar-palkintoa, kaksi Bafta-palkintoa ja kaksi Golden Globea. Monet media­julkaisut pitävät häntä yhtenä suku­polvensa lahjakkaimmista nais­näyttelijöistä. Stonea pidetään myös pidetään tyyli-ikonina; hänen tunnusmerkkeinään on pidetty hänen hiuksiaan, silmiään sekä käheää ääntään.

Stone aloitti uransa muutamilla televisio­rooleilla sekä sivu­rooleilla muun muassa elokuvissa *[[Superbad]]* (2007) ja *[[Zombieland]]* (2009). Ensimmäinen pää­rooli hänellä oli vuoden 2010 komedia­elo­kuvassa *[[Easy A]]* (2010), josta hän sai Golden Globe -ehdokkuuden. 2010-luvulla Stone on näytellyt muun muassa elo­kuvissa *[[Hölmö hullu rakkaus]]* (2011) ja *[[Piiat]]* (2011) sekä esittänyt Gwen Stacya elo­kuvissa *[[The Amazing Spider-Man (vuoden 2012 elokuva)|The Amazing Spider-Man]]* (2012) ja *[[The Amazing Spider-Man 2]]* (2014).

Stone sai parhaan nais­sivuosan Oscar-ehdokkuudet elokuvista *[[Birdman (elokuva)|Bird­man]]* (2014) ja *[[The Favourite]]* (2018), joista jälkimmäinen oli hänen ensimmäinen yhteistyönsä ohjaaja Giórgos Lánthimoksen kanssa. Hänet palkittiin parhaan nais­pää­osan Oscarilla rooleistaan musikaali­elo­kuvassa *[[La La Land (elokuva)|La La Land]]* (2016) ja Lánthimoksen ohjaamassa komediassa *[[Poor Things]]* (2023). Hän on työskennellyt Lánthimoksen kanssa myös elokuvissa *[[Kinds of Kindness]]* (2024) ja *[[Bugonia (elokuva)|Bugonia]]* (2025), josta hän sai Oscar-ehdokkuudet naispääosasta ja tuottajana parhaasta elokuvasta.

Vuonna 2014 hän esiintyi ensimmäistä kertaa Broad­wayllä musikaalissa *[[Cabaret (musikaali)|Cabaret]]*. Vuonna 2017 *[[Time]]* nimesi Stonen yhdeksi maailman sadasta vaikutus­valtaisimmasta henkilöistä. Hän perusti 2020 miehensä Dave McCaryn kanssa tuotantoyhtiö Fruit Treen.

## Lapsuus ja nuoruus

Emma Stone syntyi Yhdys­valtain Arizonan osa­valtion Scotts­dalessa 6.&nbsp;marras­kuuta 1988 Jeff ja Krista (o.s. Yeager) Stonelle. Hänen vanhempansa omistavat Camel­back-golfklubin, jonka tiluksilla Stone asui 12-vuotiaasta lähtien. Hänellä on kaksi vuotta nuorempi veli. Hänen isänsä isä Conrad Ost­berg Stone oli ruotsalais­sukuinen, jonka alku­peräinen suku­nimi Sten käännettiin englanniksi perheen muuttaessa Yhdys­valtoihin Ellis Islandin kautta. Hän on myös Pennsylvanian hollantilaista (saksalaista), englantilaista, skotlantilaista ja irlantilaista suku­juurta.

Stone kävi Sequoyan ja Cocopahin perus­koulua kuusi vuotta, jonka jälkeen hän oli koti­opetuksessa kaksi vuotta. Tuona aikana Stone esiintyi Valley Youth Theatre -teatterissa 16&nbsp;näytelmässä, joihin lukeutui *[[Todellinen prinsessa]]*, *[[Liisan seikkailut ihmemaassa|Liisa Ihme­maassa]]* ja *Joseph and the Amazing Techni­color Dream­coat*. Lisäksi hän esiintyi teatterin improvisaatio­ryhmässä. Hän sai myös opetusta näyttelemiseen paikalliselta näyttely­opettajalta, jolla oli suhteita Hollywoodiin. Stone kävi yhden luku­kauden verran tyttöjen katolista high schoolia, mutta hänet kasvatettiin luterilaiseksi. Hän esitti tekemänsä PowerPoint-esityksen avulla vanhemmilleen ajatuksen muutosta näyttelijäksi Kaliforniaan. Stone muuttikin 15-vuotiaana Los Angelesiin äitinsä kanssa ja aloitti taas koti­koulun. Tuona aikana Stone kävi kertomansa mukaan koe-esiintymässä kaikkiin tuolloin alkaviin Disney Channel -sarjoihin, muttei saanut yhtäkään roolia. Koe-esiintymisten välillä Stone suoritti lukion internet-kursseja ja työskenteli osa-aikaisena koiran­herkku­leipomossa.

Stone on kertonut osaavansa HTML-kuvaus­kieltä ja harrastaneensa nuorempana verkkosivujen suunnittelua.

## Ura

Stone sai ensimmäisen roolinsa 2005, jolloin hänet valittiin Laurie Partridgeksi suunniteltuun sarjaan *[[The Partridge Family|The New Partridge Family]]*. Hän oli saanut sen VH1-kanavan tosi-tv-ohjelman *In Search of the New Partridge Family* kautta. Sarjaa ei lopulta koskaan toteutettu, mutta Stone sai sitä kautta huomiota sekä tulevan managerinsa Doug Waldin.

Uransa alussa Stone vieraili muutamissa televisio­sarjoissa ja esiintyi sivu­roolissa mini­sarjassa *[[Drive (televisiosarja)|Drive]]* vuonna 2007. Hän aloitti elo­kuva­uransa esiintymällä sivu­rooleissa elo­kuvissa *[[Superbad]]* (2007), *[[The House Bunny]]* (2008), *[[Pelimiehen painajainen]]* (2009), *[[Zombieland]]* (2009) ja *[[Paper Man]]* (2009), kunnes sai pääosan teinikomediasta *[[Easy A]]* (2010). Hän sai siitä Golden Globe -ehdokkuuden parhaan musikaali- tai komediaelokuvan naispääosasta. 

Stone näytteli Ryan Goslingin paria romanttisessa komediassa *[[Hölmö hullu rakkaus]]* (2011) ja sitten afroamerikkalaisia piikoja haastattelevaa kirjailijaa elokuvassa *[[Piiat]]* (2011), joka oli Stonen ensimmäinen ei-komediallinen elokuva. Stonella oli rooli Peter Parkerin tyttöystävänä Gwen Stacynä supersankarielokuvissa *[[The Amazing Spider-Man (vuoden 2012 elokuva)|The Amazing Spider-Man]]* (2012) ja *[[The Amazing Spider-Man 2]]* (2014). Hänen seuraavia elokuviaan olivat rikoselokuva *[[Gangsterisota]]* (2013) ja Woody Allenin ohjaama romanttinen komedia­ *[[Magic in the Moonlight]]*.

Vuonna 2014 Stone näytteli ja Alejandro González Iñárritun ohjaamassa elo­kuvassa *[[Birdman (elokuva)|Bird­man]]*, josta hän oli ehdolla parhaan nais­sivu­osan Oscariin. Marras­kuussa 2014 hän esiintyi ensi kertaa Broad­wayllä  musikaalissa *[[Cabaret (musikaali)|Cabaret]]*. Ohjaaja Damien Chazelle huomasi hänet musikaalista, ja antoi hänelle roolin elokuvamusikaalista *[[La La Land (elokuva)|La La Land]]* (2016). Stonen ja Ryan Goslingin näyttelemän jazzpianisti välinen katkera romanssi on elokuvan keskiössä. Stone sai roolisuorituksestaan parhaan naispääosan Oscarin lisäksi muun muassa Baftan ja Golden Globen. Elokuva oli saanut erin­omaisen vastaan­oton Venetsian elo­kuva­juhlilla, jossa Stone oli palkittu parhaan nais­pääosan palkinnolla.

Vuonna 2017 Stone näytteli elämä­kerrallisessa draama­elo­kuvassa *[[Battle of Sexes (elokuva)|Battle of Sexes]]* tennispelaaja Billie Jean Kingiä. Siitä hän sai Golden Globe -ehdokkuuden. Stone ja Rachel Weisz olivat Giórgos Lánthimoksen tummaa historiallista ­elo­kuvaa *[[The Favourite]]*, jossa he esittivät serkkuja kilpailemassa Olivia Colmanin näyttelemän kuningatar Annan huomiosta. Stone oli elokuvasta ehdolla Oscariin parhaasta naissivuosasta. Samana vuonna Stone näytteli minisarjassa *[[Maniac (minisarja)|Maniac]]* yhdessä Jonah Hillin kanssa. Vuonna 2019 Stone uusi Wichitan roolin elo­kuvassa **', joka tuotti maailman­laajuisesti 122&nbsp;miljoonaa dollaria.

Vuonna 2021 Stone näytteli nuorta [[Cruella de Vil]]iä rikos­komedia­elo­kuvassa ''[[Cruella (elokuva)|Cruella]]'', joka perustuu [[Cruella de Vil]]in hahmoon vuoden 1961 animaatio­elo­kuvassa ''[[101 dalmatialaista (vuoden 1961 elokuva)|101 dalmatialaista]]''. Vuonna 2020 Stone ja hänen aviomiehensä, Dave McCary, perustivat tuotantoyhtiön [[Fruit Tree]]. Fruit Treen ensimmäinen projekti, indie-elokuva ''[[When You Finish Saving the World]]'' sai ensi-iltansa vuonna 2022.

Stone jatkoi yhteistyötään Giórgos Lánthimoksen kanssa, kun hän esiintyi lyhytelokuvassa ''Bleat'' (2022) ja tieteisfantasiakomediassa ''[[Poor Things]]'' (2023). ''Poor Thingsin'' roolistaan Stone sai ylistystä sekä toisen parhaan naispääosan Oscar- ja Golden Globe -palkintonsa. Siinä hän näytteli nuorta [[Viktoriaaninen aikakausi|viktoriaanisen ajan]] naista, jonka eksentrinen tieteilijä herättää henkiin. Stone näytteli vuonna 2023 myös satiirisessa komediasarjassa ''[[The Curse (televisiosarja)|The Curse]]'', josta hän myös sai Golden Globe -ehdokkuuden.

[[Sundancen elokuvajuhlat|Sundancen elokuvajuhlilla]] 2024 ensi-iltansa sai kaksi Fruit Treen tuottamaa elokuvaa; kauhuelokuva ''[[I Saw the TV Glow]]'' ja draamakomedia ''[[A Real Pain]]''. Stone jatkoi yhteistyötään Lanthimoksen kanssa episodielokuvassa ''[[Kinds of Kindness]]'', joka sai maailmanensi-iltansa [[Cannesin elokuvajuhlat|Cannesin elokuvajuhlilla]] 2024. Vuonna 2025 hän näytteli [[Ari Aster]]in lännenelokuvassa ''[[Eddington]]'' sekä Lanthimoksen scifi-komediassa ''[[Bugonia (elokuva)|Bugonia]]''. Roolistaan ''Bugoniassa'' Stone on jälleen ehdolla parhaan naispääosan Oscar-palkintoon.

== Palkinnot ja ehdokkuudet ==



== Yksityiselämä ==

Vuonna 2010 ''The Amazing Spider-Man'' -elokuvan kuvauksien aikana Stone seurusteli vasta­näyttelijänsä [[Andrew Garfield]]in kanssa. Heidän eronsa tuli julki vuonna 2015. Ennen Garfieldia Stone oli noin kaksi vuotta parisuhteessa [[Kieran Culkin]]in kanssa.

Stone on ollut vuodesta 2017 lähtien pari­suhteessa ''[[Saturday Night Live]]'' -ohjaaja [[Dave McCary]]n kanssa. He kihlautuivat joulu­kuussa 2019 ja seuraavana vuonna he menivät naimisiin. Maalis­kuussa 2021 he saivat tyttö­lapsen.

Stone kärsii [[astma]]sta, jonka hän huomasi kuvatessaan ''Easy A'' -elokuvaa.

== Filmografia ==



* ''[[Superbad]]'' (2007)
* ''[[Zombieland]]'' (2009)
* ''[[Easy A]]'' (2010)
* ''[[Hölmö hullu rakkaus]]'' (2010)
* ''[[Piiat]]'' (2011)
* ''[[The Amazing Spider-Man (vuoden 2012 elokuva)|The Amazing Spider-Man]]'' (2012)
* ''[[The Amazing Spider-Man 2]]'' (2014)
* ''[[Birdman (elokuva)|Birdman]]'' (2014)
* ''[[La La Land (elokuva)|La La Land]]'' (2016)
* ''[[The Favourite]]'' (2018)
* **' (2019)
* *[[Cruella (elokuva)|Cruella]]* (2021)
* *[[Poor Things]]* (2023)
* *[[Kinds of Kindness]]* (2024)
* *[[Eddington]]* (2025)
* *[[Bugonia (elokuva)|Bugonia]]* (2025)

## Teatteri

* *[[Cabaret (musikaali)|Cabaret]]*, Sally Bowles (2014–2015, Studio 54)

## Lähteet

## Aiheesta muualla

*